ສະຫະລັດສະແດງຄວາມເປັນຫ່ວງ ກ່ຽວກັບລາຍງານການເຮັດສົງຄາມຮ້າຍ​ແຮງ​ຂຶ້ນ ຢູ່ເອທິໂອເປຍ
ລັດຖະບານເອທິໂອເປຍ ໄດ້ກ່າວຫາກຳລັງຂອງພວກທິເກຣ ໃນວັນຈັນວານ ນີ້ວ່າ​ໄດ້ປະ ຕິບັດງານການສັງຫານ ແລະທຳລາຍຊັບສິນໃນລະດັບກວ້າງໃຫຍ່. 
ລັດຖະມົນຕີຕ່າງປະເທດສະຫະລັດ ທ່ານແອນໂທນີ ບລິງເກັນ ໃນວັນຈັນ ວານນີ້ໄດ້ສະ ແດງ “ຄວາມເປັນຫ່ວງ” ກ່ຽວກັບລາຍງານທີ່ເວົ້າວ່າກຳລັງຂອງ ເອທິໂອເປຍຈາກຂົງເຂດ ທິເກຣ ໄດ້ບຸກເຂົ້າໄປເຂດແດສຊີ (Dessie) ກົມບອລຈາ (Kombalcha) ຊຶ່ງເປັນສອງ ເມືອງຢູ່ໃນຂົງເຂດໃກ້ຄຽງ ອໍາຮາຣາ (Amhara ) ທ່ານບລິງເກັນໄດ້ຂຽນຢູ່ໃນທວິດເຕີວ່າ “ທຸກພັກຝ່າຍທັງໝົດຕ້ອງຢຸດ ເຊົາການປະຕິບັດ ງານທາງທະຫານ ແລະເລີ້ມການເຈລະຈາຢຸດຍິງນໍາກັນ ໂດຍປາດສະຈາກເງື່ອນໄຂ ລ່ວງໜ້າໃດໆໝົດ ” ລັດຖະບານເອທິໂອເປຍ ໄດ້ກ່າວຫາກຳລັງຂອງພວກທິເກຣ ໃນວັນຈັນວານນີ້ວ່າໄດ້ປະ ຕິບັດງານການສັງຫານ ແລະທຳລາຍຊັບສິນໃນລະດັບກວ້າງໃຫຍ່ “ພວກກໍ່ການຮ້າຍ ກຸ່ມແນວໂຮມປົດປ່ອຍປະຊາຊົນ ຫລື TPLF ໄດ້ເຂົ້າໄປໃນເມືອງ ກົມບອລຈາ ໃນຕອນກາງຄືນສັງຫານຊາວໜຸ່ມຫຼາຍກວ່າ 100 ຄົນ” ນັ້ນຄືຄຳເວົ້າຂອງໂຄສົກ ລັດຖະບານກາງ, ທ່ານ ເລີແຈສຊີ ຕູຕູ (Legesse Tutu) ທີ່ກ່າວຢູ່ໃນຖະແຫຼງສະບັບນຶ່ງ ທີ່ເຜີຍແຜ່ຢູ່ໃນການຖະແຂງຂ່າວຂອງ ຟານາ (Fana) ຊຶ່ງເປັນອົງການສື່ມວນຂົນຂອງລັດ ວີໂອເອບໍ່ສາມາດຢືນຢັນຢ່າງເປັນອິດສະຫຼະໄດ້ຕໍ່ການກ່າວຫາຂອງລັດຖະບານທີ່ວ່ານັ້ນ ຄຳຮ້ອງຂໍໄດ້ສົ່ງໄປຍັງທ່ານນາງ ບິລແລນ ເຊຢູມ (Billene Seyoum) ໂຄສົກຂອງ ນາຍົກລັດຖະມົນຕີ ແຕ່ກໍບໍ່ໄດ້ຮັບຄຳຕອບ ໃນການກ່າວຕໍ່ອົງການຂ່າວຣອຍເຕີທາງໂທລະສັບທີ່ສົ່ງຜ່ານດາວທຽມ ໂດຍບໍ່ເປີດເຜີຍ ໃຫ້ຮູ້ສະຖານທີ່ນັ້ນ ໂຄສົກຂອງ TPLF, ທ່ານ ເກຕາຈູ ຣີດາ (Getachew Reda) ໄດ້ປະ ຕິເສດການກ່າວຫາຂອງລັດຖະບານວ່າ ພົນລະເຮືອນໄດ້ຖືກຂ້າຕາຍ ທ່ານກ່າວວ່າກຳ ລັງທິເກຣ “ບໍ່ຈຳເປັນຕ້ອງໄດ້ສັງຫານຊາວໜຸ່ມ” ແລະວ່າບໍ່ໄດ້ມີການຕ້ານຢັນໃດໆຢູ່ ເມືອງ ກົມບອລຈາ ” ນາຍພົນ ຊາດການ ເກກຣີເທັນເຊ (Gen Tsadkan Gegretensae) ສະມາຊິກຄົນນຶ່ງ ຂອງກອງບັນຊາການສູນກາງຂອງກຳລັງທະຫານ ທິເກຣ ກ່າວໃນວັນຈັນວານນີ້ວ່າ ລັດ ຖະບານບໍ່ໃຫ້ທາງເລືອກແກ່ ທິເກຣ ມີແຕ່ໄດ້ຕໍ່ສູ້ເທົ່ານັ້ນ